MUNICIPIUL  CRAIOVA

CONSILIUL LOCAL AL  MUNICIPIULUI  CRAIOVA

            HOTĂRÂREA NR. 361
privind aprobarea majorării capitalului social al Termo Urban Craiova S.R.L.
Consiliul Local al Municipiului Craiova, întrunit în şedinţa ordinară din data de 30.07.2026;

Având în vedere referatul de aprobare nr.252878/2026, raportul nr.257678/2026 întocmit de Direcţia Economico-Financiară şi raportul de avizare nr.263050/2026 întocmit de Direcţia Juridică, Asistenţă de Specialitate şi Contencios Administrativ prin care se propune aprobarea majorării capitalului social al Termo Urban Craiova S.R.L. și avizele nr.27/2026 al Comisiei I-Buget Finanţe, Studii, Prognoze şi Administrarea Domeniului și nr.31/2026 al Comisiei V-Juridică, Administraţie Publică şi Drepturi Cetăţeneşti ;
           În conformitate cu prevederile Legii nr.31/1990, republicată, privind societăţile comerciale, cu modificările şi completările ulterioare; 

În temeiul art.129 alin.2 lit.b coroborat cu alin.4 lit.a, art.139 alin.3 lit.a, art.154 alin.1 şi art.196 alin.1 lit.a din Ordonanţa de Urgenţă a Guvernului nr.57/2019 privind Codul administrativ, cu modificările şi completările ulterioare;
hotărĂŞte:
Art.1. Se aprobă majorarea capitalului social al Termo Urban Craiova S.R.L., de la 7.876.990 lei, la 13.877.400 lei, prin aducerea unui aport în numerar de către asociatul Municipiul Craiova, de 6.000.410 lei.

Art.2. Se aprobă majorarea numărului de părţi sociale, de la 7.799 părţi sociale, la 13.740 părţi sociale. 

Art.3.  Se aprobă împărţirea capitalului social în valoare de 13.877.400 lei, aportul în numerar, reprezentând 13.740 părţi sociale, fiecare având o valoare de 1.010 lei, după cum urmează:
a. către Consiliul Local al Municipiului Craiova, suma de 13.875.380 lei (participaţie 99,98 % din capitalul social), reprezentând 13.738 părţi sociale;
b. către Comuna Işalniţa, prin Consiliul Local, suma de 1.010 lei (participaţie 0.01 % din capitalul social), reprezentând 1 parte socială;
c. către Comuna Vârvoru de Jos, prin Consiliul Local, suma de 1.010 lei (participaţie 0.01 % din capitalul social), reprezentând 1 parte socială.
Art.4. Se aprobă mandatarea dnei. Bedelici Nicoleta Livia, reprezentant al Municipiului Craiova în Adunarea Generala a Asociaţilor a Termo Urban Craiova S.R.L., să voteze majorarea capitalului social, conform art.1 şi majorarea numărului de părţi sociale, conform art.2.

Art.5. Se aprobă împuternicirea dlui. Medeleț Alin Constantin, administrator al Termo Urban Craiova S.R.L., în calitate de reprezentant legal:

a. să semneze actul constitutiv actualizat, în sensul majorării capitalului social;
b. să îndeplinească procedurile prevăzute de lege pentru înregistrarea modificărilor la Oficiul Registrului Comerţului de pe lângă Tribunalul Dolj, pentru a fi menţionate în registrul comerţului şi publicate în Monitorul Oficial al României.
Art.6. Primarul Municipiului Craiova, prin aparatul de specialitate: Compartimentul Administraţie Publică Locală şi Relaţii cu Consiliul Local, Direcţia Economico – Financiară, dna. Bedelici Nicoleta Livia, dl. Medeleț Alin Constantin şi Termo Urban Craiova S.R.L. vor aduce la îndeplinire prevederile prezentei hotărâri.

	PREŞEDINTE DE ŞEDINŢĂ,
	   CONTRASEMNEAZĂ,

	
	  SECRETAR GENERAL,

	    Marian Daniel PĂLOIU
	   Nicoleta MIULESCU



